கேள்வி: சி. ந. சுவாமி (கலைஞர்) குறித்து விரிவாக சொல்லுங்கள்.
பதில்: பத்மசிறீ சிங்கன்னாச்சார் நரசிம்ம சுவாமி (''Singannachar Narasimha Swamy'') (1911 - 19 டிசம்பர் 1983) ஓர் இந்தியக் கலைஞர் ஆவார். மைசூர் உள்ள சாமராஜா தொழில்நுட்ப நிறுவனம் மற்றும் மும்பை சர் ஜே.ஜே. கலைப் பள்ளியின் முன்னாள் மாணவரும் ஆவார்.சுதந்திர இந்தியாவின் இந்தியப் பிரதமர் ஜவகர்லால் நேரு, மோகன்தாசு கரம்சந்த் காந்தி, மவுண்ட்பேட்டன் பிரபு போன்றவர்களுடன் நட்புடன் இருந்தார். இவரது ஓவியங்கள் மற்றும் பிற கலைப் படைப்புகள் உலகெங்கிலும் உள்ள பல்வேறு அரசு அலுவலகங்கள், அருங்காட்சியகம் மற்றும் தனிப்பட்ட சேகரிப்புகளில் காணப்படுகின்றன.
கேள்வி: சி. ந. சுவாமி (கலைஞர்) - பின்னணி பற்றி தகவல் சொல்.
பதில்: இந்தியாவின் மைசூரில் ஒரு பாரம்பரியக் கலைஞர்களின் குடும்பத்தில் பிறந்த சுவாமி, மைசூர் அரண்மனை பொற்கொல்லராக இருந்த தனது தந்தை சிங்கண்ணாச்சாரியாரால் கலைத்துறைக்கு அறிமுகப்படுத்தப்பட்டார். மைசூர் அரண்மனையின் புகைப்படக் கலைஞராகவும் பின்னர் அரண்மனைக் கலைஞராகவும் தனது வாழ்க்கையைத் தொடங்கிய சுவாமி, புனேவில் உள்ள பிரபாத் படப்பிடிப்பு அரங்கத்தில் தாதாசாகெப் பால்கே கலை இயக்குனராகப் பணியாற்றினார். மேலும், கருநாடக மாநில சுற்றுலா மேம்பாட்டுக் கழகத்தின் இயக்குநராகவும், லலித் கலா அகாதமி மற்றும் மத்திய சங்கீத கலா அகாதமியின் உறுப்பினராகவும் இருந்தார். இவரது எண்ணெய் ஓவியங்களில் மவுண்ட்பேட்டன் பிரபுவின் மனைவி எட்வினா மவுண்ட்பேட்டன், மகாத்மா காந்தி போன்ற பலரும் இடம் பெற்றுள்ளனர். ஆல்பர்ட் ஐன்ஸ்டைன், வின்ஸ்டன் சர்ச்சில், டேவிட் லோ, இட்லர், [[ஜார்ஜ் பெர்னாட் ஷா], எச். ஜி. வெல்ஸ், பெர்னார்ட் மோண்ட்கோமரி, பிராங்க்ளின் ரூசவெல்ட், போன்ற உலகப் புகழ்பெற்ற ஆளுமைகளின் பென்சில் ஓவியங்களை வரைவதும் அதில் அவர்களை கையெழுத்திட வைப்பதும் சுவாமியின் ஆர்வமாக இருந்தது.
கேள்வி: சி. ந. சுவாமி (கலைஞர்) - அங்கீகாரம் என்பது என்ன?
பதில்: 1966 -இல் லலித் கலா அகாதமி விருது வழங்கப்பட்டது. இதைத்தவிர கலைத் துறையில் இவரது பங்களிப்பை அங்கீகரிக்கும் வகையில் இந்திய அரசு1969 ஆம் ஆண்டில் பத்மசிறீ விருதினை வழங்கி கௌரவித்தது. மவுண்ட்பேட்டன் பிரபு மனைவி எட்வினா மவுண்ட்பேட்டன், மகாத்மா காந்தி ஆகியோரின் ஓவியங்கள் இவரது ஓவியங்களில் குறிப்பிடத்தக்கது. இவரால் வரையப்பட்ட ஐக்கிய அமெரிக்கா 37ஆம் ஐக்கிய அமெரிக்கக் குடியரசுத் தலைவர் ரிச்சர்ட் நிக்சன் ஓவியம் ஜனவரி 1969 ஸ்பான் பத்திரிகையின் அட்டைப்படத்திற்கு பயன்படுத்தப்பட்டது. டுவைட் டி. ஐசனாவர் இவரது ஓவியம் அமெரிக்காவின் சுமித்சோனியன் அருங்காட்சியகத்தில் உள்ளது. சுவாமியால் ஜார்ஜ் பெர்னாட் ஷா வழங்கப்பட்ட இரவீந்திரநாத் தாகூரின் ஓவியம் இன்றும் ஷாவின் இல்லத்தில் தொங்கிக்கொண்டிருக்கிறது.